辛勞的一星期又過去，今晚同老公出街撑枱腳，同事知道我老公喜歡辣，推薦名館比我試試。一入門口店員已經熱情的招待，又主動介紹餐牌和招牌菜。棷子川貝燉鱷魚肉用茶壺茶杯飲湯也是第一次，個湯好清甜，火喉十足。青檸蝦球外脆內爽，口感特別，再配合個甜甜酸酸嘅醬汁，正！水煮魚出場喇，睇個器皿賣相已經氣勢十足，喜歡辣的朋友絕對不能錯過。魚片新鮮滑溜，最估唔到係入面原來仲有好多料，有午餐肉，菜，豬红，薯粉，金菇……老公食到滿頭大汗，把它全部消滅！